ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
ஏற்றுமதியை இரட்டிப்பாக்க, ஆடை ஏற்றுமதி வளர்ச்சிக் கவுன்சில் நடவடிக்கை எடுக்க வேண்டும் என்று திரு.கட்காரி கேட்டுக்கொண்டுள்ளார்
குறு, சிறு, நடுத்தரத்தொழில் துறைகளுக்கான மத்திய அமைச்சர் திரு.நிதின் கட்காரி, ஏற்றுமதியை இருமடங்காக அதிகரிக்குமாறு ஆடை ஏற்றுமதி வளர்ச்சிக் கவுன்சிலைக்  கேட்டுக்கொண்டுள்ளார். உலகச் சந்தையில் போட்டியிடும் அளவிற்கு விலையை நிர்ணயிக்கவும், தரத்தை அதிகரிப்பதற்காக தொழில்நுட்பத்தை நவீனப்படுத்துவது; ஆராய்ச்சியை மேம்படுத்தவது ஆகியவற்றின் அவசியத்தை அவர் வலியுறுத்தினார். குறு, சிறு, நடுத்தரத்தொழில் நிறுவனங்களுக்கான அமைச்சகமும், ஆடை ஏற்றுமதி வளர்ச்சிக் கவுன்சிலும் இணைந்து ஏற்பாடு செய்திருந்த மெய்நிகர் பணிமனை ஒன்றை துவக்கி வைத்துப் பேசிய அமைச்சர் திரு.கட்காரி, குறு, சிறு, நடுத்தரத் தொழில் பிரிவினரிடையே பணப்புழக்கம் ஏற்படுத்தவும், அவர்களுக்கான பல்வேறு அழுத்தங்களுக்கு நிவாரணம் அளிக்கும் வகையிலும், பொருளாதாரத் தொகுப்பு அறிவிக்கப்பட்டு, அரசு அவர்களுக்கு ஆதரவளித்து வருகிறது என்று கூறினார்.
உலகத்தரம் வாய்ந்த பொருள்கள், வடிவமைப்புகள் ஆகியவற்றுக்கான பரிசோதனை ஆய்வுக்கூடங்களை அமைப்பதன் அவசியத்தையும்; வடிவமைப்புக்கான மையம் ஒன்றை ஏற்படுத்துவதன் அவசியத்தையும் அமைச்சர் குறிப்பிட்டார்.
துணித்துறையில் மூங்கில் போன்ற புதிய கச்சாப் பொருள்களைப் பயன்படுத்துவது குறித்து ஆராய வேண்டியதன் அவசியத்தையும் அவர் வலியுறுத்தினார். பொருளாதாரத்தில் குறு, சிறு, நடுத்தரத் தொழில் நிறுவனங்களுக்கு மிக முக்கியமான பங்கு உள்ளது என்றும் இவற்றின் மூலம் ஏராளமான வேலைவாய்ப்புகள் ஏற்படுத்த முடியும் என்றும் கூறிய அமைச்சர், குறிப்பாக கிராமப்புற, பழங்குடியின, பின்தங்கிய பகுதிகளில் இவை பெரும் பங்காற்ற முடியும் என்று கூறினார். இத்தகைய பகுதிகளில் ஆடை/ துணி தொழில் நிறுவனங்கள் தொகுப்புகளை ஏற்படுத்தி, அங்குள்ள மக்களுக்கு வேலைவாய்ப்பை உருவாக்குவதோடு, அத்தகைய பகுதிகளின் மேம்பாட்டிற்கு பெரும் பங்காற்ற வேண்டும் என்றும், இதற்கு உயர் முன்னுரிமை அளிக்க வேண்டும் என்றும் திரு.கட்காரி கேட்டுக்கொண்டார்.
சட்டம் மற்றும் நீதித்துறை அமைச்சகம்
உச்ச நீதிமன்றம் மற்றும் உயர் நீதிமன்றங்களின் நீதிபதிகளுக்கு திருத்தியமைக்கப்பட்ட ஊதியங்கள், பணிக்கொடை, படிகள் மற்றும் ஓய்வூதியத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உச்ச நீதிமன்றம் மற்றும் உயர் நீதிமன்றங்களின் நீதிபதிகளுக்கு திருத்தியமைக்கப்பட்ட ஊதியங்கள், பணிக்கொடை, படிகள் மற்றும் ஓய்வூதியத்துக்கு ஒப்புதல் அளிக்கப்பட்டது. அரசுப் பணியாளர்களுக்கு 7வது மத்திய ஊதியக் குழு பரிந்துரைகள் அமல் செய்யப்பட்டதன் தொடர்ச்சியாக இது திருத்தப்பட்டுள்ளது.
உச்ச நீதிமன்றத் தலைமை நீதிபதி, உச்ச நீதிமன்ற நீதிபதிகள், அனைத்து உயர் நீதிமன்றங்களின் தலைமை நீதிபதிகள் மற்றும் நீதிபதிகளின் சம்பளங்களை வரையறை செய்யக் கூடிய , உச்ச நீதிமன்ற நீதிபதிகள்  சட்டம், 1958 மற்றும் உயர் நீதிமன்ற  சட்டம், 1954 ஆகிய இரு சட்டங்களிலும் தேவையான திருத்தங்களைச் செய்வதற்கு இந்த ஒப்புதல் வழிவகை செய்கிறது.
ஊதியம் மற்றும் படிகள் போன்றவை உயர்த்தப்படுவதால், உச்ச நீதிமன்றத்தின் 31 நீதிபதிகள் , உயர் நீதிமன்றத்தில் 1079 நீதிபதிகள்  பயன்பெறுவார்கள். இதுதவிர ஓய்வுபெற்ற சுமார் 2500 நீதிபதிகளும் ஓய்வூதியம் / பணிக்கொடை உள்ளிட்டவை திருத்தப்படுவதால் பயன்பெறுவார்கள்.
திருத்தப்பட்ட ஊதியங்கள், பணிக்கொடை, ஓய்வூதியம், குடும்ப ஓய்வூதியம் ஆகியவற்றின் 01.01.2016 தேதியில் இருந்து கணக்கிடப்பட்டு நிலுவைத் தொகைகள் ஒரே தவணையில் ஒட்டுமொத்தமாக அளிக்கப்படும்.
பின்னணி :
உச்ச நீதிமன்ற நீதிபதிகளின் ஊதியங்கள், பணிக்கொடை, ஓய்வூதியம், படிகள் போன்றவை உச்ச நீதிமன்ற நீதிபதிகள்  சட்டம், 1958 -ஆல் வரையரை செய்யப்படுகின்றன. உயர் நீதிமன்ற நீதிபதிகளின் ஊதியங்கள், பணிக்கொடை, ஓய்வூதியம், படிகள் போன்றவை உயர் நீதிமன்ற  சட்டம், 1954 என்ற சட்டத்தால் வரையறை செய்யப்படுகிறது. உச்ச நீதிமன்றம் மற்றும் உயர் நீதிமன்றங்களின் நீதிபதிகளுக்கு ஊதியங்கள் / ஓய்வூதியம், பணிக்கொடை, படிகள் போன்றவை எப்போது திருத்தி அமைக்கப்பட்டாலும் இந்தச் சட்டங்களில் திருத்தம் செய்யப்பட வேண்டும். எனவே ஊதியங்கள் மற்றும் படிகளை திருத்தி அமைப்பதற்கு அதிகாரம் அளிக்கும் வகையில், தொடர்புடைய சட்டங்களில் திருத்தங்கள் செய்வதற்காக நாடாளுமன்றத்தின் வரவிருக்கும் கூட்டத் தொடரில் மசோதா தாக்கல் செய்வதற்கு அரசாங்கம் முன்மொழிவு செய்கிறது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
“தேசிய நெடுஞ்சாலை சிறப்பு விருதுகள்” 2021
நாட்டில் சாலைகளின் உள்கட்டமைப்பை மேம்படுத்த, மற்றும் வலுப்படுத்துவதற்காக, சாலைகளின் கட்டுமானம் மற்றும் பராமரிப்புப் பணிகளில் ஈடுபட்டுள்ளவர்களை ஊக்கப்படுத்த, மத்திய சாலைப் போக்குவரத்து மற்றும் நெடுஞ்சாலைகள் துறை, 2018-ம் ஆண்டு முதல், தேசிய நெடுஞ்சாலை சிறப்பு விருதுகளை, வழங்கி வருகிறது. இது சாலைக் கட்டுமான மற்றும் பராமரிப்புப் பணிகளில் ஈடுபடுவோரிடையே ஆரோக்கியமான போட்டி மனப்பான்மையை ஏற்படுத்தும்.
நாடு முழுவதுமுள்ள சாலை சொத்துக்களை சரியாகப் பராமரித்து வரும் மற்றும் சுங்கச்சாவடிகளுக்கான நிறுவனங்களை அங்கீகரிப்பதற்காக விருது வழங்கும் திட்டம் தொடங்கப்பட்டது. சாலைகளின் கட்டுமானம், பராமரிப்பு, நெடுஞ்சாலை மேம்பாடு பாதுகாப்பு, சுற்றுச்சூழல் உள்ளிட்டவற்றுடன், உலகத்தரம் வாய்ந்த சாலை உள்கட்டமைப்பு, மேம்பாலங்கள், சுங்கச்சாவடிகள், அதிவேக நெடுஞ்சாலைகள், மேம்பாலங்கள் மற்றும் சுரங்கப்பாதைகளை உருவாக்குவதை நோக்கமாகக் கொண்டு இந்த விருதுகள் வழங்கப்படுகின்றன.
இந்த ஆண்டுக்கான விருது வழங்கும் நிகழ்ச்சி ஜூன் 28  நடைபெறுகிறது. மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு.நிதின் கட்கரி, சாலை சொத்துக்கள் மற்றும் சுங்கச்சாவடிகளை சிறப்பாக பராமரிக்கும் பணிகளில் ஈடுபட்டு வரும் நிறுவனங்களுக்கு விருதுகளை வழங்கவுள்ளார். 4-வது ஆண்டாக வழங்கப்படும் இந்த விருதுகளில், சிறந்த மேம்பாலங்கள் மற்றும் சுரங்கப்பாதைகளை உருவாக்கிய நிறுவனங்களுக்கான விருதுகள் புதிதாக வழங்கப்படுகிறது. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837274
நிதி அமைச்சகம்
தலைமைக் கணக்குக் கட்டுப்பாட்டு அதிகாரியாக சோமா ராய் பர்மன் பொறுப்பேற்பு
மத்திய அரசின் தலைமைக் கணக்குக் கட்டுப்பாட்டு அதிகாரியாக 1986 ஆம் ஆண்டு இந்திய குடிமைக் கணக்கு பணி தொகுப்பைச் சேர்ந்த திருமதி சோமா ராய் பர்மன், இன்று  பொறுப்பேற்றுக் கொண்டார்.
24-வது தலைமைக் கணக்குக் கட்டுப்பாட்டு அதிகாரியான திருமதி பர்மன், முக்கியத்துவம் வாய்ந்த இந்தப் பொறுப்பை வகிக்கும் 7-வது பெண் அதிகாரியாவார்.
2019 டிசம்பர் ஒன்று முதல் மத்திய நிதியமைச்சகத்தின் செலவினத்துறை தலைமைக் கணக்குக் கட்டுப்பாட்டு அதிகாரியாக திருமதி பர்மனை நியமித்து மத்திய அரசு உத்தரவிட்டிருந்தது.
தில்லிப் பல்கலைக்கழகத்தின் கணிதப் புள்ளியியலில் எம்ஃபில் பட்டம் பெற்றவரான திருமதி பர்மன், தமது 33 ஆண்டுகால பதவி காலத்தில், உள்துறை, தகவல் ஒலிபரப்பு, தொழில், நிதி, மனிதவள மேம்பாடு மற்றும் கப்பல், சாலைப் போக்குவரத்து & நெடுஞ்சாலை போன்ற துறைகளில் பல்வேறு உயர் பொறுப்புகளை வகித்துள்ளார். மத்திய ஓய்வூதிய கணக்கு அலுவலகத்தின் தலைமைக் கட்டுப்பாட்டு அதிகாரி  மற்றும் புதுதில்லியில் உள்ள அரசு கணக்கு மற்றும் நிதி நிறுவன இயக்குனராகவும் இவர் பொறுப்பு வகித்துள்ளார்.
புதிய மற்றும் புதுப்பிக்கத்தக்க எரிசக்தி அமைச்சகம்
மேற்கூரை சூரிய சக்தி மின் உற்பத்தித் திட்டங்களின் முன்னேற்றத்தை ஆய்வு செய்த மின்சாரம் மற்றும் புதிய & புதுப்பிக்கத்தக்க எரிசக்தித் துறை அமைச்சர்; திட்டத்தை எளிமைப்படுத்த அறிவுறுத்தியுள்ளார்
மத்திய மின்துறை மற்றும் புதிய & புதுப்பிக்கத்தக்க எரிசக்தித் துறை அமைச்சர் திரு.ஆர்.கே.சிங், மேற்கூரை சூரிய சக்தி மின் உற்பத்தித் திட்டங்களின் முன்னேற்றத்தை 19, ஜனவரி 2022 அன்று ஆய்வு செய்தார். இந்த ஆய்வுக்குப் பிறகு, மேற்கூரை சூரிய சக்தி மின் உற்பத்தித் திட்டத்தை எளிமைப்படுத்தி, மக்கள் இத்திட்டத்தை எளிதில் பெறுவதற்கு வகை செய்யுமாறு அறிவுறுத்தினார். இனிமேல், எந்த வீட்டிலும் பட்டியலிடப்பட்ட வியாபாரிகள் மூலம் மேற்கூரை சூரிய சக்தி மின் உற்பத்தித் தகடுகளை பொருத்த வேண்டாம் என அவர் உத்தரவிட்டார்.
வீடுகளில் தாங்களாகவோ அல்லது அவரவர் விரும்பும் வியாபாரியிடமிருந்தோ இந்த மேற்கூரை சூரிய சக்தி மின் உற்பத்தித் தகடுகளை பொருத்திக் கொள்ளலாம், அத்துடன் தாங்கள் பொருத்தியுள்ள மேற்கூரை சூரிய சக்தி மின் உற்பத்தித் தகட்டின் புகைப்படத்துடன், அதை பொருத்திய விவரங்களை மின்சார விநியோக நிறுவனத்திற்கு தெரிவிக்க வேண்டும். இந்த தகவலை, கடிதம் / விண்ணப்பம் வாயிலாகவோ அல்லது பிரத்யேக இணையதளங்கள் மூலமாகவோ தெரிவிக்கலாம். இது பற்றிய தகவல் கிடைக்கப் பெற்ற 15 நாட்களுக்குள் மின்சார விநியோக நிறுவனம் நெட் மீட்டரிங் பொருத்தப்படுவதை உறுதி செய்ய வேண்டும்.
மேற்கூரை தகடு பொருத்தப்பட்ட 30 நாட்களுக்குள் அதற்கான மானியத் தொகை வீட்டு உரிமையாளர்களின் வங்கிக் கணக்கில் நேரடியாக வரவு வைக்கப்படும். 3 கிலோ வாட் மின் உற்பத்தித் திறன் கொண்ட மேற்கூரை தகடுகளுக்கு 40 சதவீதமும், 10 கிலோ வாட் வரையிலான மின் உற்பத்தித் திறன் கொண்ட மேற்கூரை தகடுகளுக்கு 20 சதவீதமும் மத்திய அரசால் மானியமாக வழங்கப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1791404
புவி அறிவியல் அமைச்சகம்
மூத்த பிரபலங்கள், திரைப்பட ஆளுமைகள், மாணவர்கள், வாழ்க்கையின் அனைத்துத் தரப்பு மக்கள் சேர்ந்ததன் மூலம் தற்போது நடைபெற்று வரும் இந்தியா முழுவதற்குமான கடற்கரை தூய்மை இயக்கம் அளப்பரிய வரவேற்பை பெற்றுள்ளது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
மூத்த பிரபலங்கள், திரைப்பட ஆளுமைகள், மாணவர்கள், வாழ்க்கையின் அனைத்துத் தரப்பு மக்கள் சேர்ந்ததன் மூலம் தற்போது நடைபெற்று வரும் இந்தியா முழுவதற்குமான 75 நாள் கடற்கரை தூய்மை இயக்கம் அளப்பரிய வரவேற்பை பெற்றுள்ளது. இது செப்டம்பர் 17 அன்று நிறைவடைகிறது.
மத்திய அறிவியல், தொழில்நுட்பம், புவி அறிவியல் துறைகளின் இணையமைச்சர் , பிரதமர் அலுவலகம், ஊழியர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி, விண்வெளித் துறை இணையமைச்சர்
டாக்டர் ஜிதேந்திர சிங் இதனைத் தெரிவித்தார். இந்த மாபெரும் வரவேற்பால் உத்வேகம் பெற்றுள்ள அவர் தூய்மை இயக்கத்தை மேலும் விரிவுபடுத்த www.swachhsagar.org என்ற தனியான இணையதளத்தை இன்று தொடங்கி வைத்தார்.
தற்போது நடைபெற்றுவரும் இந்த இயக்கம் குறித்து ஊடகவியலாளர்களிடையே பேசிய அமைச்சர், இந்த இயக்கத்தை செயல்படுத்திவரும் புவி அறிவியல் அமைச்சகத்தோடு சுற்றுச்சூழல், வனம் மற்றும் பருவநிலை மாற்றம், ஜல் சக்தி, சுகாதாரம் மற்றும் குடும்ப நலன், மீன்வளம், கால்நடை பராமரிப்பு மற்றும் பால்வளம், வெளியுறவு, தகவல் ஒலிபரப்பு ஆகிய அமைச்சகங்களும் தீவிரமாக பங்கேற்றுள்ளன என்றார். அமைச்சர்களும் நாடாளுமன்ற உறுப்பினர்களும் கூட முழுமையான ஆதரவு அளிக்க உறுதி தெரிவித்துள்ளனர் என்று அவர் கூறினார். புதுச்சேரியில் நேற்று  நடைபெற்ற கடற்கரை தூய்மை இயக்கத்தில் மத்திய அமைச்சர் பூபேந்தர் யாதவ் பங்கேற்றதையும் அவர் சுட்டிக் காட்டினார்.
2022 ஜூலை 5 அன்று தொடங்கப்பட்ட இந்த 75 நாள் கடற்கரை தூய்மை இயக்கத்தின் முதல் 20 நாட்களில் கடற்கரைகளிலிருந்து 200 டன் கழிவுகள் குறிப்பாக ஒருமுறை பயன்படுத்தும் பிளாஸ்டிக் பொருட்கள் அகற்றப்பட்டுள்ளன என்று அமைச்சர் தெரிவித்தார்.
இதுவரை நடைபெற்ற இயக்கத்தில் 24 மாநிலங்களைச் சேர்ந்த 52,000க்கும் அதிகமான தொண்டர்கள் பதிவு செய்திருந்ததாக அவர் குறிப்பிட்டார். 'தூய்மையான கடல், பாதுகாப்பான கடல்' என்ற விழிப்புணர்வை ஏற்படுத்துவதற்கான இந்த இயக்கம் சர்வதேச கடற்கரை தூய்மை தினமான 2022 செப்டம்பர் 17 அன்று நிறைவடைவதாக அவர் தெரிவித்தார்.
சேவா தினம் என கொண்டாடப்படும்
பிரதமர் நரேந்திர மோடியின் பிறந்த நாளாகவும் இருக்கும் இந்த நாளில் நாடு முழுவதும் உள்ள 75 கடற்கரைகளில் ஒவ்வொரு கிலோமீட்டருக்கும் 75 தொண்டர்கள் என பங்கேற்குமாறு அமைச்சர் கேட்டுக்கொண்டார். இந்த இயக்கம் தேச சுதந்திரத்தின் 75 ஆண்டுகளைக் குறிக்கும் அமிர்தப் பெருவிழாவோடும் இணைந்திருப்பதை டாக்டர் ஜிதேந்திர சிங் எடுத்துரைத்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1855024
PIB Headquarters
கொவிட்-19 - பிஐபி செய்தித் தொகுப்பு
13.07.2020
-
ரசாயனம் மற்றும் உரங்கள் அமைச்சகம்
-
வணிகம் மற்றும் தொழில்துறை அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
மனித வள மேம்பாட்டு அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
புள்ளியியல் மற்றும் திட்ட அமலாக்கம் அமைச்சகம்
-
இளைஞர் நலன் மற்றும் விளையாட்டு அமைச்சகம்
-
மத்திய பணியாளர் தேர்வாணையம்
(-
சிறப்பு சேவைகள் மற்றும் கட்டுரைகள்
தொழிலாளர் மற்றும் வேலைவாய்ப்பு அமைச்சகம்
தொழில் சார் நோய்கள், மறுவாழ்வு, தொழில் பயிற்சிப் பிரிவில் இந்தியா, ஜெர்மன் முகமைக்கு இடையே கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
உடல் குறைபாடுகள் உள்ள காப்புறுதி செய்யப்பட்டவர்களுக்கு தொழில் சார் நோய்கள், மறுவாழ்வு, தொழில் பயிற்சி ஒத்துழைப்புக்காக இந்தியாவுக்கும், ஜெர்மனுக்கும் இடையே கையெழுத்தான புரிந்துணர்வு ஒப்பந்தங்களைச் செயல்படுத்த பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது.
பயன்கள்
டிஜியுவி என்னும் ஜெர்மனியின் சிறப்பு முகமையுடன் செய்து கொள்ளப்பட்ட புரிந்துணர்வு ஒப்பந்தங்கள், தொழில் பாதுகாப்பு மற்றும் சுகாதாரம், சமுதாயப் பாதுகாப்பை பாதிக்கப்பட்டவர்களுக்கு கிடைக்க வகை செய்யும் தொழில் சார் நோய்களைக் கண்டுபிடித்து சிகிச்சை அளிப்பதுடன் நோய் தடுப்பு நடவடிக்கைகளும் மேற்கொள்ளப்படும்.
சுகாதாரம் மற்றும் குடும்ப நலத்துறை அமைச்சகம்
பல்மருத்துவக் கழகத்தை மேலும் திறனூட்டுதல்
பல்மருத்துவர்கள் சட்டத்தில் திருத்தங்கள்
பல்மருத்துவர்கள்  சட்டவரைவு, 2019-க்கு மத்திய அமைச்சரவை ஒப்புதல்
இந்திய பல்மருத்துவக் கழகத்தை மேலும் திறம்பட செயல்படச் செய்யும் வகையில், பிரதமர் திரு.நரேந்திர மோடியின் தலைமையில் கூடிய மத்திய அமைச்சரவை, பல்மருத்துவர்கள் சட்டம், 1948 -ல் திருத்தம் மேற்கொள்வதற்கான சட்டவரைவை அறிமுகப்படுத்த ஒப்புதல் அளித்தது. இம்முடிவு, இந்திய பல்மருத்துவக் கழக உறுப்பினர் மற்றும் மாநில மற்றும் கூட்டு மாநில பல்மருத்துவக் கழகங்களின் உறுப்பினர் ஆவது தொடர்பான பல்மருத்துவர்கள் சட்டம், 1948-ல் உள்ள பிரிவுகளில் சில திருத்தங்களை மேற்கொள்ளவும் ஒப்புதல் அளித்துள்ளது.
திருத்தம் :
இந்த திருத்தம், பல்மருத்துவக் கழகங்களின் மறுகட்டமைப்பிற்கு உதவுவதுடன், பல்மருத்துவக் கழகங்களில் மத்திய அரசின் உறுப்பினர்கள் மற்றும் தேர்ந்தெடுக்கப்பட்ட உறுப்பினர்கள் கட்டாயம் இடம் பெற வேண்டும் என்பதிலிருந்து விலக்களிக்கிறது.
இம்முறையினால், உபரிநிலை குறைக்கப்படும்.
இந்த சட்டவரைவு எதிர்வரும் நாடாளுமன்ற கூட்டத் தொடரின்போது அறிமுகப்படுத்தப்படும்.
விபரங்கள் :
பல்மருத்துவர்கள் சட்டம், 1948-ன் கீழ்க்கண்ட பிரிவுகளில் திருத்தம் மேற்கொள்ளப்படும் :
- சட்டப்பிரிவு 3-ன் உட்பிரிவு -ன் கீழ் இந்திய பல்மருத்துவக் கழகத்தின் உறுப்பினர் மற்றும்
- மேற்சொன்ன சட்டத்தின் சட்டப்பிரிவு 21-ன் உட்பிரிவு  மற்றும் சட்டப்பிரிவு 23-ன் உட்பிரிவின்  கீழ் மாநில மற்றும் கூட்டு மாநில பல்மருத்துவக் கழகங்கள்
பின்னனி :
சட்டத்தில் உள்ள தொடர்புடைய சட்டப்பிரிவுகளின்படி, பகுதி B-ல் பதிவு செய்த பல்மருத்துவர்கள் இந்திய பல்மருத்துவக் கழகத்தில் மத்திய அரசின் நியமன உறுப்பினராகவும் மற்றும் மாநில/கூட்டு மாநில பல்மருத்துவக் கழகங்களில் பகுதி B-லிருந்து நான்கு/இரண்டு உறுப்பினர்கள் தேர்வு செய்வதும் தேவைப்படாது. சட்டப்பிரிவுகளின்படி அவர்களது பிரதிநிதித்துவத்தை குறைக்கும் வகையில், இப்பிரிவுகளை நீக்கிட மத்திய அரசு முடிவு செய்துள்ளது. இதன் மூலம் இனிமேல் அவர்களது பிரநிதித்துவம் கட்டாயமாகாது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கடந்த 2014-ம் ஆண்டில் இருந்து இந்தியாவின் பொருளாதாரம் மற்றும் நீடித்த வளர்ச்சியின் இலக்கை அடைவதற்கு உலகிலேயே மிகப்பெரிய நகர்ப்புற திட்டம் மற்றும் பல்வேறு மாற்றத்திற்கான கொள்கைகளை இந்தியா மேற்கொண்டு வருகிறது: திரு ஹர்தீப் சிங் பூரி
உலகிலேயே இரண்டாவது மிகப்பெரிய நகர்ப்புற திட்டம் இந்தியாவில் உள்ளது என்றும், உலகளவில் நகர்ப்புற மக்கள் தொகையில் 11 சதவீதம் பேர் இந்தியாவில் வசிக்கின்றனர் என்று மத்திய வீட்டுவசதி மற்றும் நகர்ப்புற வளர்ச்சித்துறை அமைச்சர் திரு ஹர்தீப் சிங் பூரி தெரிவித்துள்ளார். 2018- ஆம் ஆண்டு முதல் 2050- ஆண்டுக்கு இடையில் மேலும் சுமார் 416 மில்லியன் பேர் நகர்ப்புற மக்கள் தொகையில் சேர்வார்கள் என்று அவர் கூறினார்.
போலந்து நாட்டின் கோட்டாவிஸ் நகரில் நடைபெற்ற 11-வது உலக நகர்ப்புற கூட்டத்தின் போது அமைச்சரின் உரையை, மத்திய வீட்டுவசதி மற்றும் நகர்ப்புற வளர்ச்சித்துறை கூடுதல் செயலாளரும், இந்திய குழுவின் தலைவருமான திரு சஞ்சய் குமார் வாசித்தார். பாரீஸ் ஒப்பந்தத்தின் பருவநிலை மாற்ற நோக்கங்களை நிறைவேற்றும் வகையில், இந்தியாவின் நீடித்த நகர்ப்புற போக்குவரத்து கொள்கைகள் வடிவமைக்கப்பட்டுள்ளதாக அந்த உரையில் அவர் குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837860
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 173.86 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 3,70,240 கொவிட் சிகிச்சை பெறுபவர்கள் 0.87%ஆக உள்ளனர்.
குணமடைந்தோர் விகிதம் தற்போது 97.94%சதவீதம்
கடந்த 24 மணி நேரத்தில் 82,988 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,18,43,446 என அதிகரித்துள்ளது.
கடந்த 24 மணி நேரத்தில் 30,615 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.45 சதவீதம் ஆகும்
வாராந்திர பாதிப்பு விகிதம் 3.32 சதவீதம் ஆகும்
இதுவரை மொத்தம் 75.42 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 12,51,677 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798643
பாதுகாப்பு அமைச்சகம்
2021 ஆம் ஆண்டின் ஏரோ இந்தியா கண்காட்சியில் பல்வேறு நிகழ்ச்சிகளை நடத்த டிஆர்டிஓ உத்தேசம்
13-வது ஏரோ இந்தியா – 2021 சர்வதேச விமானக் கண்காட்சி வரும் பிப்ரவரி மாதம் 3-ந் தேதி பெங்களூரூவில் உள்ள ஏலஹங்கா விமானப்படை தளத்தில் தொடங்க உள்ளது. 5-ம் தேதி வரை நடைபெறும் இந்தக் கண்காட்சியில் மத்திய பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ பல்வேறு நிகழ்ச்சிகளை நடத்த உத்தேசித்துள்ளது. குறிப்பாக டிஆர்டிஓ-வால் உருவாக்கப்பட்ட நிர்பய் உள்ளிட்ட ஏவுகணைகள், விமானங்கள் போன்ற 300-க்கும் மேற்பட்ட தயாரிப்புகள், தொழில்நுட்பங்கள், புதிய கண்டுபிடிப்புகள் போன்றவை உள் மற்றும் வெளி அரங்குகளில் காட்சிக்கு வைப்பதோடு பொதுமக்களுக்கு செயல்படுத்திக் காட்டப்படும்.
கொரோனா வழிகாட்டு நெறிமுறைகள் நடைமுறையில் இருப்பதால் கண்காட்சி தொடர்பான வழிகாட்டுதல்கள், ஏவுகணைகள், புதிய கண்டுபிடிப்புகள், அது தொடர்பான தொழில்நுட்பங்கள் போன்றவற்றுக்கான விளக்கக் குறிப்புகள், கைப்பிரதிகள் பார்வையாளர்களுக்கு டிஜிட்டல் வடிவில் வழங்கப்பட இருக்கிறது.
கண்காட்சி தொடக்க விழா நாளன்று மத்திய பாதுகாப்புத் துறை அமைச்சர் திரு.ராஜ் நாத் சிங், டிஆர்டிஓ-வின் ஏற்றுமதி தொகுப்பு கையேடு, புதிய உற்பத்திக்கான வடிவமைப்பு போன்றவைகளை வெளியிட உள்ளார்.
(Visitor Counter : 166
மனித வள மேம்பாட்டு அமைச்சகம்
நாட்டின் பண்புக்கு கல்வி முக்கியமான கருவி: திருமதி அன்னபூர்ணா தேவி
நாட்டின் பண்புக்கு கல்வி முக்கியமான கருவி என மத்திய கல்வி இணையமைச்சர் திருமதி அன்னபூர்ணா தேவி கூறினார்.
ஆசிரியர்கள் விழா மாநாட்டை, பிரதமர் திரு நரேந்திர மோடி காணொலி காட்சி மூலம் கடந்த 7ம் தேதி தொடங்கிவைத்து உரையாற்றினார். இந்த மாநாட்டை தொடர்ந்து, தொழில்நுட்ப அமர்வு, தற்போதைய ஆண்டின் கருப்பொருள், ‘‘தரமான மற்றும் நிலையான பள்ளிகள்: இந்தியாவில் உள்ள பள்ளிகளில் இருந்து கற்றல்’’ என்பது பற்றி நிகழ்ச்சிகள் நடந்தது.
இந்நிகழ்ச்சியில் கல்வித்துறை இணையமைச்சர் திருமதி அன்னபூர்ணா தேவி சிறப்பு விருந்தினராக கலந்து கொண்டார்.
இந்நிகழ்ச்சியில் பேசிய திருமதி அன்னபூர்ணா தேவி கூறியதாவது:
நாட்டின் பண்புக்கு கல்வி முக்கியமான கருவி என்பதால், நாட்டின் வளர்ச்சி, கல்வியை சார்ந்து உள்ளது. ஆகையால், குழந்தைகளின் திறன் மேம்பாடு அவசியமானது. ஆசிரியர்கள், குழந்தைகள் இருவரும் இணைந்து கற்பது முக்கியம். அவர்கள் உள்ளூர் திறமைகளை கற்க வேண்டும் மற்றும் தற்போதைய காலத்துக்கு பொருத்தும் வகையில் கல்வியை மாற்ற, அனுபவம் அடிப்படையிலான கற்றலை பெற வேண்டும். தரம் மற்றும் நிலைத்தன்மை, ஒரு நாணயத்தின் இரு பக்கங்கள். இந்த மாநாட்டின் மூலம் உருவாகும் ஆலோசனைகள் மற்றும் கருத்துக்கள், நமது நாட்டின் கல்வி முறையை வலுப்படுத்தும் பிரதமரின் தொலைநோக்கை நனவாக்க உதவும்.
இவ்வாறு அமைச்சர் திருமதி அன்னபூர்ணா தேவி கூறினார்.
-----
(Visitor Counter : 110
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 200.32 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 200.32 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.06 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1854235
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஜம்மு-காஷ்மீரில், தேசிய நெடுஞ்சாலை 44-ன் உதம்பூர் – ராம்பன் பிரிவில் ஷெனாப் ஆற்றில் கட்டப்பட்டு வரும் 2 வழி ஜெய்ஸ்வால் பாலத்தின் கட்டுமானப்பணி நிறைவடைந்ததாக திரு நிதின் கட்கரி கூறியுள்ளார்
ஜம்மு-காஷ்மீரில், தேசிய நெடுஞ்சாலை 44-ன் உதம்பூர் – ராம்பன் பிரிவில் ஷெனாப் ஆற்றில் கட்டப்பட்டு வரும் 2 வழி ஜெய்ஸ்வால் பாலத்தின் கட்டுமானப்பணி நிறைவடைந்ததாக மத்திய சாலைப்போக்கு மற்றும் நெடுஞ்சாலைத் துறை அமைச்சர் திரு நிதின் கட்கரி கூறியுள்ளார். அவர் வெளியிட்டுள்ள தொடர் திட்டப்பதிவுகளில், மிகச் சிறப்பாக வடிவமைக்கப்பட்டுள்ள இந்தப் பாலம் 118 மீட்டர் நீளத்தைக் கொண்டது. ரூ.20 கோடி செலவில் இந்தப் பாலம் கட்டப்பட்டுள்ளது என தெரிவித்துள்ளார்.
இந்தப் பாலம் இரட்டை நோக்கத்துடன் உருவாக்கப்பட்டுள்ளது என திரு கட்கரி தெரிவித்துள்ளார். முதலாவதாக, சந்தர்கோட் முதல் ராம்பன் வரையிலான பிரிவில் போக்குவரத்து நெருக்கடியை வெகுவாகக் குறைத்து சுமூகமான வாகனப் போக்குவரத்தை இது உறுதி செய்யும். இரண்டாவதாக வாகனங்களில் தடையற்ற போக்குவரத்துக்கு வழிவகுப்பதுடன், ஜம்மு-ஸ்ரீநகர் தேசிய நெடுஞ்சாலை 44-ல் விரைவில் தொடங்க உள்ள ஸ்ரீ அமர்நாத் யாத்திரையின்போது பக்தர்கள் போக்குவரத்துக்கு வழிவகுக்கும்.
பிரதமர் திரு நரேந்திர மோடியின் தொலைநோக்குத் தலைமையின் கீழ் ஜம்மு-காஷ்மீருக்கு மிகச் சிறந்த நெடுஞ்சாலை உள்கட்டமைப்பை வழங்க அர்ப்பணிப்பு உணர்வுடன் செயல்பட்டு வருகிறோம் என்று திரு கட்கரி தெரிவித்துள்ளார். இந்த பெரும் மாறுதலுக்குரிய வளர்ச்சி இந்தப் பிராந்தியத்தின் பொருளாதார வளர்ச்சியை ஊக்குவிப்பதுடன் சிறந்த சுற்றுலாத் தளமாக பயணிகளை ஈர்க்கவும் வகை செய்யும் என்று அவர் கூறியுள்ளார்.
பாதுகாப்பு அமைச்சகம்
இந்திய கடற்படையின் மக்கள் தொடர்பு நிகழ்ச்சி “ஜூல்லே லடாக்” 
இளைஞர்களிடமும், குடிமக்களிடமும் நாட்டிற்குச் சேவை செய்ய வேண்டும் என்ற விழிப்புணர்வை ஏற்படுத்தும் வகையில், லடாக்கில் “ஜூல்லே லடாக்”  என்ற மக்கள் தொடர்பு நிகழ்ச்சியை இந்தியக் கடற்படை நடத்தி வருகிறது. 5 ஆயிரம் கிலோ மீ்ட்டர் தொலைவிலான இருசக்கர வாகனப் பேரணியை 2023 ஜூன் -15 அன்று தேசியப் போர் நினைவிடத்தில் இருந்து கடற்படை துணைத் தளபதி அட்மிரல் சஞ்சய் ஜஸ்ஜித் சிங் கொடியசைத்து தொடங்கிவைத்தார். முன்னதாக வடகிழக்கு பகுதியில் நடத்தப்பட்ட இதேபோன்ற முயற்சி வெற்றிகரமாக அமைந்தது.
வடக்குப் பிராந்தியத்தில் இதுபோன்ற முன்னெடுப்புகளை நடத்துவதற்கான நோக்கங்கள்:-
விடுதலையின் அமிர்தப் பெருவிழாவைக் கொண்டாடுதல் 
அக்னிபத் திட்டம் உள்பட இந்தியக் கடற்படையில் உள்ள வேலைவாய்ப்புகள் குறித்து லடாக் பகுதியில் உள்ள பள்ளி, கல்லூரிகளில் விழிப்புணர்வை ஏற்படுத்துதல்.
இந்தியக் கடற்படையில் சேருவதற்கு இளைஞர்களை ஊக்கப்படுத்துதல்.
இந்த மக்கள் தொடர்பு நிகழ்ச்சிகளில் கடற்படையின் இசை நிகழ்ச்சி, மருத்துவ முகாம், கடற்படை-லடாக் கால்பந்து கிளப் இடையே கால்பந்துப் போட்டி ஆகியவையும் இடம்பெறுகிறது.
இந்த இருசக்கர வாகன பேரணியில் இந்தியக் கடற்படை அதிகாரிகள், மாலுமிகள், குடும்ப உறுப்பினர்கள் உள்பட 35 பேர் இடம் பெற்றுள்ளனர். பேரணி செல்லும் வழியில் பள்ளி, கல்லூரி மாணவர்களை சந்தித்து உரையாட உள்ளனர். அத்துடன், கார்கில் போர் நினைவிடத்திலும், 1962-ம் ஆண்டு ரசாங் லா போரில் உயிர் தியாகம் செய்தவர்களுக்கும் அவர்கள் மரியாதை செலுத்த உள்ளனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932552
பெண்கள் மற்றும் குழந்தை நலன் அமைச்சகம்
குழந்தை ஆபாசபடங்களை தடுக்க மத்திய அரசு நடவடிக்கை
மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி, மக்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
கடந்த 2018ம் ஆண்டு முதல் 2020ம் ஆண்டு வரை, சைபர் ஆபாச படங்கள் / குழந்தைகளின் ஆபாச படங்களை வெளியிடுபவர்கள் மீது மாநிலங்கள் வாரியாக பதிவு செய்யப்பட்ட வழக்குகள், தாக்கல் தாக்கல் செய்யப்பட்ட குற்றப்பத்திரிக்கைகள், தண்டனை பெற்றவர்கள், விசாரணை முடிவுகள், குற்ற சதவீதம், கைது செய்யப்பட்டவர்கள் பற்றி தேசிய குற்ற ஆவண காப்பகம் வழங்கிய விவரங்கள் கீழ்கண்ட இணைப்பில் கொடுக்கப்பட்டுள்ளன.
குழந்தைகளுக்கு எதிரான குற்றங்களை தடுக்க மத்திய அரசு பல நடவடிக்கைகளை எடுத்துள்ளது.
ஆன்லைன் மூலம் குழந்தைகளின் ஆபாச படங்களை வெளியிடுவது, பார்ப்பது, பரப்புவது போன்ற குற்றங்களுக்கு தகவல் தொழில்நுட்ப சட்டம் 2000-ன் 67B பிரிவின் கீழ் கடுமையான தண்டனைகள் வழங்கப்படுகின்றன.
சிபிஐ மூலமாக பெறப்படும் இன்டர்போல் பட்டியலில் உள்ள குழந்தைகள் ஆபாச படங்களை வெளியிடும் இணையதளங்களை, மத்திய அரசு அவ்வப்போது தடை செய்து வருகிறது.
இணையளத்தை பயன்படுத்தும் போது டிஜிட்டல் பாதுகாப்பின் முக்கியத்துவம் குறித்து பெண்கள் மற்றும் குழந்தைகளிடம் விழிப்புணர்வை மத்திய மின்னணு மற்றும் தகவல் தொழில்நுட்ப அமைச்சகம் ஏற்படுத்தி வருகிறது.
இந்த பாதுகாப்பு விழிப்புணர்வுத் தகவல்களை https://www.infosecawareness.in என்ற பிரத்தியேக இணையளம் வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780107
(Visitor Counter : 157